OpenLLM-France/wikimedia huggingface dataset:
# Irma urakana

Irma urakana (National Hurricane Centerren izendapena: 11-L) Leeward Uharteak, Puerto Rico, Kuba eta Florida mehatxupean dituen zikloi tropikal bat da. 2005eko Wilma urakana pasa zenetik izandako Atlantikoko urakanik indartsuena da, haize abiadura egonkorrari dagokionez; Dean urakana 2007an igaro zenetik intentsuena da presio atmosferikoa kontuan izan da; intentsitate horretako lehen urakana da lurra ukitzen Felix urakanak kostaldea jo zuenetik. Erregistroa dagoenetik Leeward uharteak kolpatzen dituen 5 kategoriako lehen urakana da. Cabo Verde urakan tipikoa, abuztuaren 30ean hasi zen garatzen Cabo Verde aurrean, bi egun lehenago Afrikako kostatik etorritako uhin tropikal batetik. 2017ko Atlantikoko urakanen sasoian izendatutako zazpigarren ekaitza eta laugarren urakana da.
24 ordutan 2. kategoriako urakan batean bilakatu zen, laster 3. kategoriara igaroz. Hala ere, denbora tarte batez egoera aldakorrean izan zen. Irailaren 4an 5. kategoriako urakan batean bilakatu zen, 300 kilometro orduko abiadura zuten haizeekin.

## Kanpo estekak

* Datuak: Q38685186
* Multimedia: Hurricane Irma / Q38685186
# Irmenach

Irmenach Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 685 biztanle zituen 16,38 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569623
* Multimedia: Irmenach / Q569623
# Irma Vep (pertsonaia)

Irma Vep (vampire, frantsesezko banpiro, hitzaren anagrama) fikziozko pertsonaia da Louis Feuillade zinemagile aitzindariak Les Vampires bere labur-sorta muturako sortua 1915 eta 1916 urteetan.

## Pertsonaiaren ezaugarriak

Les Vampires-en Irma Vep kabareteko abeslaria da, baima «les Vampires» elkarte sekretuko kide da, gaizkile-talde bateko kide (ez dira banpiroak edo naturaz gaindiko botereen jabe). Taldearen aurkari batek (Moreno) hipnotizatuko du Irma Vep, eta haren maitale bihurtuko da. Morenok taldeko nagusi Banpiro Handia hiltzeko aginduko dio. Azkenean, taldeko buru bihurtuko da, atxilotzen duten arte.
Musidora aktoreak egin zuen Irma Vepen rola, eta bereziki ikonikoa bilakatu zen gaizkintzarako hark janzten zuen jantzia, catsuit beltza kagularekin. Musidorak bere irudia ikonikoa bihurtu zuen, emakume boteretsu eta vamp baten ikono izan zen pertsonaia, inspoirazio Frantziako surrealistentzat eta zinema expresionistarentzat, eta kontraste egiten zuen gainera Mary Pickford edo Lillian Gish aktore estatubatuarrek jokatzen zituzten dama hauskorren rolekin.
1996an pertsonaiaren gaineko Irma Vep filma egin zuen Olivier Assayas zuzendari frantziarrak, eta ariketa meta-filmiko batean auto-erreferentziak gehitiz, izen bereiko telesaila ere bai 2022an.

## Erreferentziak

* 1 2 (Ingelesez) Quinn, Karl. (2022-05-30). «Irma Vep is a brilliant, baffling TV delight. Here’s how to unlock its secrets» The Sydney Morning Herald (Noiz kontsultatua: 2024-03-12).
* ↑ (Katalanez) «Musidora, la musa transgressora» beteve.cat 2019-07-19 (Noiz kontsultatua: 2024-03-12).

## Kanpo estekak

* Datuak: Q124814441
# Irma Wyman

Irma M. Wyman (Detroit, AEB, 1928ko urtarrilaren 28a - 2015eko azaroaren 17a) pentsamendu sistemikoan espezializatutako lehen ingeniari informatikoetako bat izan zen.

## Biografia

1945ean, Wymanek beka bat jaso zuen Míchigango Unibertsitateko College of Engineering-ean ikasteko, eta Zientzietako lizentziatura batekin graduatu zen 1949an. Garai hartan, emakumeek laguntza gutxi jasotzen zuten ingeniaritza-programetan, eta, horregatik, Tau Beta Pi Ohorezko Ingeniaritza Elkarteko kide izateko kalifikatuta bazegoen ere, «Women 's Badge» bat baino ez zuen jaso, elkarte horrek ez baitzituen emakumeak onartzen.
Gaztea zenean misilei buruzko proiektu batean lan egin zuen Willow Run Research Centerren, non kalkulagailu mekanikoak erabiltzen zituzten ibilbidea kalkulatzeko. Antzeko arazoetan lanean ari zen itsas ikerketako zentro batera egindako bisitaren ondorioz, Harvard Unibertsitatean garatutako ordenagailu programagarri baten prototipoa erabiltzen ari zirela jakin zuen, eta ordenagailuetan interesatu zen.
Graduatu ondoren, Honeywell Information Systems-en hasi zen lanean. Bertan, negozio informatikoaren jarduera guztietan parte hartu zuen, hau da, diseinuan, fabrikazioan, mantentze-lanetan, patenteetan eta salmentetan. 1980an Minneapoliseko Egoitza Korporatibora joan zen, eta han Chief Information Officer izendatu zuten, eta 1982an konpainiako lehen emakume presidenteordea. Honeywellen lan egin zuen 1990ean erretiratu zen arte.
Handik gutxira, Irma Wymanek kapitulu berri bat ireki zuen bere historian. Minnesotan diakono gisa ordenatu zen AEBetako Gotzain Elizan, Komunio Anglikanoan. Ingeniaritzan, informatikan eta antzeko arloetan emakumeen presentziaren garrantzia defendatzeko, Wymanek Irma M. Wyman beka sortu zuen Michigango Unibertsitateko Emakumearen Hezkuntza Zentroan. Erretiro ostean bere denbora eta diruaren zati handi bat emakume gazteei arrakasta lortzen laguntzeko eskaini zuen.

## Sariak eta aintzatespenak

* Michigan Engineering Alumni Societyren domina - 2001.
* Honoris causa doktore ingeniaritzan, Míchigango Unibertsitatean - 2007.

## Erreferentziak

* ↑ (Gaztelaniaz) Stadler, Marta Macho. (2016-01-31). «Irma M. Wyman, ingeniera informática» Mujeres con ciencia (Noiz kontsultatua: 2024-02-16).
* 1 2 «Michigan Engineering | Irma Wyman» web.archive.org 2011-03-26 (Noiz kontsultatua: 2024-02-16).
* 1 2 3 «WYMAN, Irma M.» forohistorico.coit.es (Noiz kontsultatua: 2024-02-16).
* ↑ (Ingelesez) «Irma Wyman: Computer pioneer and advocate for women in engineering» Electrical and Computer Engineering (Noiz kontsultatua: 2024-02-16).
* ↑ «Irma Wyman | Center for the Education of Women» web.archive.org 2016-03-13 (Noiz kontsultatua: 2024-02-16).
* ↑ (Ingelesez) «Irma Wyman: Computer pioneer and advocate for women in engineering» Electrical and Computer Engineering (Noiz kontsultatua: 2024-02-16).

## Ikus, gainera

* Emakumeak informatikan
* Emakumeak ingeniaritzan

## Kanpo estekak

* Oral History Interview with Irma M. Wyman, 1992. .
* Datuak: Q16496
# Irma la Douce

Irma la Douce (euskaraz Irma Eztia) 1963ko Billy Wilder austriar-estatubatuar zinema zuzendariak zuzendutako amodiozko komedia filma bat da. 1956ko Alexandre Breffort antzerkigileak idatzitako izenburu berdineko Irma La Douce frantziar musikalan oinarritua dago. Jack Lemmon eta Shirley MacLaine aktoreek antzeztu, eta Louis Jourdan aktoreak narratzailearen ahotsa ipini zuen.
Filma berez musikal bat izan ez arren, Jatorrizko soinu banda onenaren Oscar Saria (André Previn) irabazi zuen, Emakumezko aktore onenaren Oscar Saria (Shirley MacLaine) eta Argazkigintza onenaren Oscar Saria (Joseph LaShelle). Emakumezko aktore onenaren Urrezko Globo Saria - Musikal edo Komedia (Shirley MacLaine ere irabazi zuen.

## Argumentua

Oharra: Atal honek istorio osoa edo amaiera argitzen du.
Nestor (Jack Lemmon) txandaz aldatua eta Parisko auzunetan lan egiteko lekualdatua izan den jendarmea da. Bertan proxenetismoa bezalako negozioak daudela jabetuko da, hortaz, bere zorroztasun edo zintzotasuna erakutsi asmoz erredada bat egin eta 16 emagaldu atxilotuak izango dira, tartean Irma (Shirley MacLaine), baina Nestorren zoritxarrerako emagaldu hauen ohiko bezeroetako bat bere nagusia denez, poliziatik kanporatua izango da. Orain, lanik gabe, Parisko auzunetara itzuli eta bizi txarreko jendeareen artean bizipen xelebr eta harreman barregarriak izaten amaituko du, bai eta bere bihotzeko laztana den Irma kaleetatik ateratzeko moduan gogoeta egiten ere.

## Aktoreak

* Jack Lemmon: Nestor Patou/Lord X
* Shirley MacLaine: Irma la Douce
* Lou Jacobi: Moustache
* Bruce Yarnell: Hippolyte
* Grace Lee Whitney: Kiki kosakoa
* Joan Shawlee: Annie amazona
* Hope Holiday: Lolita
* Sheryl Deauville: Carmen
* Ruth Earl: zebra bikietako bat
* Jane Earl: zebra bikietako bat
* Harriette Young: Mimi MauMau-a
* Herschel Bernardi: Lefevre inspektorea
* Cliff Osmond: polizia sarjentua
* Tura Satana: Suzette Wong
* Billy Beck: Dupont ofiziala
* Edgar Barrier: Lafayette jenerala
* Bill Bixby: tatuatutako marinela
* James Caan: irratidun soldadua
* Louis Jourdan: narratzailea
* Paul Frees: filmaren trailer edo iragarkiaren narratzailea

## Kanpo estekak

* Irma La Douce filmaren IMDBko fitxa irakurgai (Ingelesez)
* Datuak: Q387370
# Irmandade Nazonalista Galega

Irmandade Nazonalista Galega (euskaraz Galiziar Anaitasun Nazionalista) Galiziako alderdi politiko bat izan zen.
1922. urteko IV. Biltzar Nazionalistan Irmandades da Fala alderditik banandu ondoren sortu zen. Vicente Risco kontseilari nagusiak zuzentzen zuen, Antón Losada Diéguez buruzagia izan zen, 1923. urtean Xaime Quintanillak ordezkatu zuelarik. Alderdi hau kultur ekintzen aldekoa eta gallegismoak Espainiako hauteskundeetan parte hartzearen aurkakoa zen.
1923. urterako 16 ordezkaritza osatu zituen, halere gallegismoaren kokaleku nagusia zen La Coruña hiriburuan ez zuen egoki kokatzerik izan, hiri hartan 10 kide baino gehiago inoiz izaterik ez zuelarik lortu. Primo de Riveraren diktadura garaian Ourense hiriko ordezkaritza bakarrik mantentzea ahal izan zuen, azkenean 1929an Irmandades da Fala añderdira berrelkartu zelarik.

## Kanpo estekak

* Datuak: Q3306932
# Itsaslaster Zirkunpolar Antartikoa

Itsaslaster Zirkunpolar Antartikoa Antartikaren inguruan mendebaldetik ekialdera dabilen itsaslaster bat da.
Duela 23.000.000 urte inguru sortu zen, Antartikaren eta Hego Amerikaren arteko bereizketa gauzatu zenean Drake pasaia zabaltzean. Garrantzi handia du munduko itsaslasterren zirkulazioan.

## Egitura

Itsaslaster Zirkunpolar Antartikoak 135 milioi metro kubiko garraiatzen ditu segundoko, hau da, munduko ibai guztien emaria baino 135 aldiz gehiago. Ozeano Atlantikoa, Pazifikoa eta Indiakoa lotzen ditu, eta haien arteko garraiobide nagusia da. Lur-masek eta batimetriak nabarmen mugatzen dute itsaslasterra. Hego Amerikan hasita, lasterrak Drake pasaia zeharkatzen du, eta gero erdibitu egiten da. Beso bat, azalekoa eta epela, ekialderantz eta iparralderantz abiatzen da Malvinetako itsaslasterrean, eta beste beso bat, sakonagoa, ekialderago iristen da iparralderantz egin baino lehen. Indiako ozeanora iritsita, Kerguelen uharteetan erdibitu egiten da berriro, baina fluxu gehiena iparraldetik pasatzen da. Zeelanda Berritik hegoaldera jarraitzen du, eta deflexio bat jasaten du Pazifikoko hego-ekialdeko bizkarretik igarotzean.

## Garrantzia

Lurraren errotazio-noranzko bera du, eta bera da Hego hemisferioko itsaslaster bakarra tropikoen arteko zonako itsaslasterren ekialdetik mendebalderako higidura konpentsatzen duena.
Ipar hemisferioan antzekoa da egoera, baina Europa eta Ipar Amerika kontinenteek oztopatu egiten dute itsaslaster horren ibilbidea. Haiengatik ez balitz, itsaslaster hori ere zirkunpolarra litzateke. Itsaslaster Zirkunpolar Antartikoaren baliokidea, Ipar hemisferioan, Golkoko itsaslasterra (Atlantikoan) eta Kuroshio itsaslasterra (Pazifikoan) lirateke itsaslaster epel gisa eta, haien kontrako itsaslaster hotz gisa, Groenlandiako ekialdeko itsaslasterra, Labradorkoa eta Oyashio itsaslasterra, zeinek oso ur hotza eramaten baitute hegoalderantz. Desberdintasun horien eraginez, Europako Ipar lurmuturra ur epelez inguratuta egoten da beti, baina, aipatutako laster hotzen eraginez, Groenlandiatik datozen icebergek oso hegoaldera iristen dira (Ingalaterra Berriaren latituderaino, Titanic hondoratu zen tokiraino, hain zuzen).
Beraz, Itsaslaster Zirkunpolar Antartikoak ur epelak Antartikara iristea eragozten du, batetik, eta, horri esker, Antartikak bere inlandsis edo izotz-geruza gordetzen du; bestetik, Antartikatik datozen icebergak Ipar hemisferioan bezain latitude txikietara iristea eragozten du.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q55828
* Multimedia: Antarctic Circumpolar Current / Q55828
# Itsasmuseum Bilbao

Itsasmuseum Bilbao edo Bilboko Itsasadarra Itsas Museoa Bizkaiko Bilbo hiriburuan dagoen museoa da. Olabeaga auzoan dago, Euskalduna zubia eta Euskalduna jauregiaren alboan. Garai batean Euskalduna ontziola zegoen lekuan dago, Bilboko itsasadarraren Ezkerraldean.
Museo honen helburua Bilboko itsasadarra, Bilboko portua eta Bizkaiko itsaso-jarduerek historian zehar pilatutako kultura-ondarearen ikerketa, babesa eta hedapena sustatzea da. 27.000m²-koa azalera du. Ontziez gain, All Iron izena daraman edukiontzia, Ponpa etxea eta Karola garabia daude museoaren kanpoaldean.

## Historia

Ontziola 1984ean itxi zen eta museoa 2003an ireki. 1997an Patronatua eratu zen, Bilboko esparru publiko eta pribatu nagusietako ordezkariek osatutakoa. 1999an zehar museoaren Babes eta Mezenasgo Egitasmoa martxan jarri zen, Fundazioaren Patronatuko kide ziren enpresa eta erakundeak jadanik programan sartuta zeuden.

## Ordutegia
### Neguko ordutegia

* Asteartetik ostiralera: 10:00etatik 18:00etara.
* Larunbatetan, igandeetan eta jai egunetan: 10:00etatik 20:00etara.
* Astelehenetan: itxita.
* Astearteetan: sarrera dohainik (Ikasturtean zehar, irailetik ekainera bitartean.)

### Udako ordutegia (oraingo ordutegia)

* Asteartetik igandera: 10:00etatik 20:00etara.
* Astelehenetan: itxita.
* Astearteetan: sarrera dohainik (Ikasturtean zehar, irailetik ekainera bitartean.)
* Karola garabia.
* Museoko itsasontziak.

## Ikus gainera

* Bilboko itsasadarra
* Euskalduna ontziola
* Bilboko portua

## Kanpo estekak

* Bilboko Itsasadarra Itsas Museoaren webgunea (Gaztelaniaz) (Ingelesez)
* Datuak: Q3042272
* Multimedia: Itsasmuseum Bilbao / Q3042272
# Itsasne Nuñez

Itsasne Nuñez Viadero (Otxarkoaga, Begoña, Bilbo, 1989ko uztailaren 8a) abokatu sindikalista da eta Aste Nagusiko Txupinera izan zen 2019an Pa...Ya konpartsarekin.

## Abokatu sindikalista

Begoñan jaio zen. Zuzenbidean lizentziatu zen eta sindikalista da.

## Txupinera

Bilboko Aste Nagusiko Txupinera izan zen 2019an Otxarkoagako Pa...Ya konpartsaren izenean. Bea Sever izan zen urte hartako pregoilaria. Emakumeen erasoen kontrako mezua eta jaigune libreak sortzeko aldarrikapena zabaldu zituen astea zehar.
Txikitatik parte hartu zuen Aste Nagusian, baina askoz hobeto pasatzen du gazte izanda Pa..Ya kanpartsako kide moduan ibiltzen denetik.

## Sariak eta aitortzak

* 2019: Bilboko Aste Nagusiko Txupinera.

## Erreferentziak

* 1 2 3 «Aniztasunaren alde han-hemenka ibiliko dira txupinera eta pregoilaria, Aste Nagusian» EITB (Noiz kontsultatua: 2024-06-11).
* ↑ «Bea Sever Naizen elkarteko bozeramailea izango da Bilboko Aste Nagusiko pregoilaria» EITB (Noiz kontsultatua: 2024-06-11).
* ↑ (Gaztelaniaz) SER, Cadena. (2019-08-08). «Beatriz Sever Egaña e Itsasne Núñez Viadero, pregonera y txupinera de Aste Nagusia 2019» cadena SER (Noiz kontsultatua: 2024-06-11).
* ↑ (Gaztelaniaz) naiz. (2019-07-11). «Beatriz Sever Egaña e Itsasne Nuñez Viadero, pregonera y txupinera de Aste Nagusia de Bilbo» naiz: (Noiz kontsultatua: 2024-06-11).
* ↑ Konpartsak, Bilboko. (2019-07-11). «Itsasne Núñez Viadero Pa...Ya! konpartsako kidea izango da aurtengo txupinera» Bilboko Konpartsak (Noiz kontsultatua: 2024-06-11).
* ↑ (Malaysieraz) Saludo de Itsasne Nuñez, Txupinera de Aste Nagusia 2019 | Itsasne Nuñez #AsteNagusia2019-ko Txupinera da eta jaien bezperan mezu hau utzi digu bilbotar eta mundu osoari: "animatu nahi zaituztet Aste Nagusian... | By Bilbao Jaiak | Facebook. (Noiz kontsultatua: 2024-06-11).
* ↑ «Nola jaso zuen Itsasne Nuñezek txupinera izateko gonbitea?» EITB (Noiz kontsultatua: 2024-06-11).
* ↑ (Gaztelaniaz) Arrieta, Julio. (2019-08-08). «Buenas vibraciones entre pregonera y txupinera» El Correo (Noiz kontsultatua: 2024-06-11).
* ↑ (Gaztelaniaz) naiz. (2019-08-08). «Bea Sever e Itsasne Nuñez ya visten de pregonera y txupinera» naiz: (Noiz kontsultatua: 2024-06-11).

## Kanpo estekak

* Datuak: Q126489705
# Itsaso (Basaburua)

    Artikulu hau Nafarroako herriari buruzkoa da; beste esanahietarako, ikus «Itsaso (argipena)».
Itsaso Basaburuko kontzejua da. 1857ko errolda baino lehen berezko udalerria izan zuen.
2007ko urtarrilaren 1eko erroldaren arabera, kontzejuak 59 biztanle ditu.

## Demografia eta biztanleria

Itsasoko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 54 | 54 | 52 | 56 | 56 | 58 | 56 | 59 |

## Kanpo estekak

* Datuak: Q3155990
* Multimedia: Itsaso (Basaburua) / Q3155990
# Itsaso (argipena)

Itsaso izenak hainbat adiera ditu:

## Izen arrunta

* Itsasoa: ur gaziko eremu zabala.

## Toponimian

* Itsaso: Gipuzkoako udalerria.
* Itsaso: Basaburua udalerriko herria, Nafarroa Garaian.
* Itsasu: Lapurdiko herria.
# Itsaslaster

Itsaslaster bat ozeanoetako ur mugimendu jarraitua da, ezaugarritzat norabidea, abiadura eta emari jakin bat dituena. Itsaslasterrak itsasoan dabiltzan ur bero edo hotzak dira, ibai antzekoak. Itsas urei eragiten dieten indarrek sortarazten dituzte, hala nola, Lurraren errotazioak, haizeak, tenperatura nahiz gazitasun desberdintasunek eta itsasaldiek.

## Itsaslaster garrantzitsuak

Itsaslasterrak milaka kilometro luze izan daitezke. Oso garrantzitsuak dira, kontinenteko klimari zuzenean eragiten baitiote, batez ere ozeano ertzetako lurraldeetan. Itsaslaster ezagunena eta eragin nabariena duena Golkoko itsaslasterra da, Europa mendebaldeko tenperatura igotzen baitu, latitude bereko beste eskualdeekin alderatuta. Beste adibide nabarmen bat Hawaii uharteetan gertatzen da: han, Kaliforniako itsaslasterrak eguraldia freskatzen du, uharte haiek berez izango luketen klima tropikaletik klima azpitropikalera igaroarazteraino.

## Itsaslaster motak

Tenperaturaren arabera:
* Beroak
* Hotzak
* Mistoak
Sakoneraren arabera:
* Sakoneko itsaslasterrak: 100 metro baino sakonago doazen itsaslasterrak dira, gazitasun eta tenperatura aldaketak eragindakoak.
* Azaleko itsaslasterrak: haizeek eta Lurraren errotazioak eragindakoak, itsaslaster zirkular eta kiribilak osatuz.

## Erabilerak

Azaleko itsaslasterren ezagutza garrantzi handikoa da arrantza kostuak txikitzeko, erregai kopurua txikiagotzen baitu.
Belaontzien garaian are garrantzitsuagoa zen ezagutza hau. Adibide on bat Andres Urdaneta gipuzkoarrak aurkitu zuen Itzulbidaia izan zen, Filipinetatik Ameriketara iristeko Kuroshio itsaslasterra jarraitzen baitu.
Itsas bizitzan ere garrantzi handia dute, batez ere espezie askoren barreiatze eta lekualdaketan. Adibide argia angulen ibilbidea da, milaka kilometro egiten baitituzte itsaslasterrez baliatuz.

## Kanpo estekak

* Datuak: Q129558
* Multimedia: Ocean currents / Q129558
# Iuka (Illinois)

Iuka Illinoiseko herri bat da. Marion konderrian kokatua dago. 2010ean 489 biztanle zituen, 2,05 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q2345198
# Iuka (Kansas)

Iuka Kansasko hiri bat da. Pratt konderrian kokatua dago. 2010ean 163 biztanle zituen, 1,55 kilometro koadrotan banatuta.

## Ikus, gainera

* Pratt konderria

## Kanpo estekak

* Datuak: Q594148
# Iuka udalerria, Marion konderria

Iuka udalerria Ameriketako Estatu Batuetako Illinois estatuko udalerri bat da, Marion konderrian. Azken zentsuaren arabera 1.071 biztanle zituen, 36.02 milia karratu (93.3 km$^2$) eremuan.

## Ekonomia

2020ko zentsuaren arabera, Iuka udalerrian 403 etxebizitza zeuden. Per capita diru-sarrerak 22.547 estatubatuar dolar ziren.

## Kanpo estekak

* Datuak: Q6095423
# Iufni

Iufni edo Iufeni ("Bera", jainkoa, nirekin dago), Egiptoko XIII. dinastiako faraoi bat izan zen, K.a. 1741 inguruan gobernatu zuena, Frankeren arabera.
Soilik Turineko Errege Kanoneko VI,9 erregistroan agertzen delako ezagutzen da.
Ziuraski, urte bat edo biz, Amenemhat V.a faraoiarekin batera errege izan zen.
# Iuiú

Iuiú Brasilgo udalerri bat da, Bahiako estatuan kokatua. 11.118 biztanle ditu 1.522,367 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1795133
* Multimedia: Iuiú / Q1795133
# Iuka (Mississippi)

Iuka Mississippiko hiri bat da. Tishomingo konderrian kokatua dago. 2010ean 3.028 biztanle zituen, 25,1 kilometro koadrotan banatuta.

## Ikus, gainera

* Tishomingo konderria

## Kanpo estekak

* Datuak: Q1012278
* Multimedia: Iuka, Mississippi / Q1012278
# Iulactis

Iulactis Xyloryctidae familiako tximeleta genero bat da. Bere espezie tipoa Iulactis semifusca da.

## Espezieak

| Espeziea | Irudia | Egoera |
| Iulactis insignis | | daturik gabe |
| Iulactis semifusca | | daturik gabe |

## Kanpo estekak

* Datuak: Q10304346
* Multimedia: Iulactis / Q10304346
# Isabel Sucunza

Isabel Sucunza Alfonso (Iruñea, 1972) nafar kazetari, liburu-saltzaile eta gaztelaniazko idazlea da.

## Biografia

Kazetaritzan lizentziatu zen Nafarroako Unibertsitatean. 90eko hamarkadaren amaieran, Bartzelonara joan zen bizitzera eta Barcelona TVko Salón de lectura programan parte hartu zuen; ondoren, Kataluniako Telebistako L'hora del lector literatura-programan, eta Els Experts d'iCat.cat irratsaioan.
2014an, Sant Antoni auzoan Calders liburu denda sortu zuen Abel Cutillasekin batera eta gaur egun, Navona argitaletxean egiten du lan. 2017an Irakurketa-txostena argitaratu zuen, Abel Cutillasekin.

## Lanak

* 2012: La tienda y la vida (Blackie Books), bere blog pertsonaletik sortua, liburu idatzi gisa aurkezten da, eta literatura-erreferentziekin nahastutako arropa-denda batean izandako lan-esperientzia kontatzen du.
* 2017: Informe de lectura, Abel Cutillasekin, Antonio Ramírez eta Josep Cotsen hitzaurreekin.

## Erreferentziak

* ↑ «Blackie Books» web.archive.org 2016-08-22 (Noiz kontsultatua: 2024-01-12).
* ↑ (Katalanez) «Isabel Sucunza: 'Al Raval hi ha uns interessos que no són els de la gent del barri'» VilaWeb (Noiz kontsultatua: 2024-01-12).
* 1 2 (Gaztelaniaz) «Isabel Sucunza» CCCB (Noiz kontsultatua: 2024-01-12).

## Kanpo estekak

* Datuak: Q25342596
# Isabel Ruiz Lara

Isabel Ruíz Lara (Espainia, XX. mendea) kazetaria, elkarrizketatzailea, aktorea, programa dramatiko eta fikziozko programen erredaktorea eta egilea da.

## Biografia

Isabel Ruíz Lara kazetaritzan lizentziatu zen Madrilgo Unibertsitate Konplutensean. 1982az geroztik RNErekin lotuta dago, eta horrekin batera, audio-dramak egiten ditu eta Audiodrama Kolektiboaren Elkarterako tailerrak eta ikastaroak koordinatzen ditu.

## RNEko lana

Radio 3 irratian bidaiei, musikari eta zinemari buruzko saioak egiten ditu, astero-astero Tres en la carretera delako saioa zuzendu eta aurkeztuz. Radio 3n ere El postre kulturaren eguneroko programa aurkeztu du. Cinesporas deritzon saioa ere egiten eta aurkezten du Radio 5erako. Gainera, Temas saioan zinema-atal batean kolaboratzen du Radio Nacionalean.

## Erreferentziak

* 1 2 Página de Audiodrama Colectivo. .
* ↑ (Gaztelaniaz) RTVE.es. (2008-08-18). «Tres en la carretera» RTVE.es (Noiz kontsultatua: 2023-11-17).
* ↑ «Isabel Ruíz Lara - RTVE.es» web.archive.org 2012-11-27 (Noiz kontsultatua: 2023-11-17).

## Kanpo estekak

* Datuak: Q5920864
# Isabel Salud

María Isabel Salud Areste (Sant Climent de Llobregat, 1961eko irailaren 17a) kataluniar funtzionario eta politikaria da.
1991n Eibarko Udalean hasi zen lanean eta Euskadiko Partidu Komunistarekin lanean hasi zen. Ezker Anitzaren zerrendetan Espainiako Diputatuen Kongresuan egon zen.
* Datuak: Q27756264
* Multimedia: María Isabel Salud Areste / Q27756264